Sicariidae

Sicariidae เป็นวงศ์ของแมงมุมมีพิษ มีตา 6 ดวง มีชื่อเสียงเรื่องการกัดที่อาจทำให้เนื้อตาย
มี 3 สกุล ประกอบด้วยประมาณ 
แมงมุมในวงศ์ที่รู้จักกันดีได้แก่ แมงมุมสันโดษสีน้ำตาล (Loxosceles reclusa) และแมงมุมทรายหกตา (Hexophthalma hahni)

 คำบรรยาย 
แมงมุม Loxosceles หรือที่รู้จักกันทั่วไปว่า “แมงมุมสันโดษ” () หรือ “แมงมุมไวโอลิน” () พบกระจายอยู่เกือบทั่วโลกในเขตอากาศอบอุ่น
ส่วนแมงมุม Hexophthalma (แมงมุมทราย ) อาศัยอยู่ในทะเลทรายของแอฟริกาใต้ 
และแมงมุม Sicarius (แมงมุมทราย, แมงมุมนักฆ่า ) อาศัยอยู่ในทะเลทรายของอเมริกาใต้จนถึงอเมริกากลาง
มีชื่อเสียงในเรื่องพฤติกรรมฝังตัวลงในทราย และสามารถอยู่รอดได้นานโดยไม่ได้อาหารหรือน้ำ

สมาชิกทุกชนิดมีตา 6 ดวง จัดเรียงเป็น 3 คู่ (dyads)
แมงมุมไวโอลินมักมีสีน้ำตาล โดยมีลายไวโอลินสีน้ำตาลเข้มบนส่วนหัวและอก (cephalothorax) เป็นลักษณะเด่น
เป็นแมงมุมประเภท haplogyne ซึ่งหมายความว่าเพศเมียมีอวัยวะสืบพันธุ์ที่ไม่แข็ง (unsclerotised คือไม่มีโปรตีน sclerotin ที่ทำให้แข็ง)

ส่วน Hexophthalma และ Sicarius มีลักษณะคล้ายแมงมุมปู (วงศ์ Thomisidae) และไม่มีลวดลายดังกล่าว
เช่นเดียวกับแมงมุมทารันทูล่า แมงมุมเหล่านี้มีอายุยืนที่สุดในบรรดาแมงมุม บางตัวมีอายุได้ถึง 15ปี
เทียบกับ Loxosceles ที่โดยมากมีอายุเพียงแค่ปีครึ่งถึงสองปี 

 พิษ 
แมงมุมทั้งหมดในวงศ์นี้สามารถผลิตเอนไซม์  หรือสารทำลายเนื้อเยื่ออื่นที่เกี่ยวข้องกันได้
ซึ่งเป็นเอกลักษณ์เฉพาะสำหรับแมงมุมวงศ์นี้ โดยพบในแบคทีเรียก่อโรคบางชนิดเท่านั้น
การกัดของแมงมุม Sicarius ในเขตร้อนทวีปอเมริกาไม่พบว่า ทำให้เนื้อตายหรือเกิดอาการทั่วร่างกาย
ยกเว้น  ที่มีพิษรุนแรง โดยมีโปรตีนกลุ่ม sphingomyelinase D ที่ออกฤทธิ์ในพิษ
อนึ่ง ยังพิสูจน์แล้วเมื่อไม่นานนี้ว่า Sicarius thomisoides ก็มีเอนไซม์ดังว่าที่ออกฤทธิ์เหมือนกัน คล้ายกันมากกับของ Loxosceles laeta และ Sicarius ornatus
ซึ่งสามารถสร้างปัญหารุนแรงในมนุษย์ได้
ส่วน  ก็รายงานว่า มีพิษทำให้เนื้อตายและทำลายเม็ดเลือดแดงเหมือนกัน

พิษของแมงมุมหลายสปีชีส์ในวงศ์ Sicariidae มีฤทธิ์ทำลายเม็ดเลือดแดงและทำให้ผิวหนังตาย
ก่อแผลขนาดใหญ่ได้ถึงประมาณ 25 มม. ซึ่งใช้เวลานานกว่าจะหาย
บางกรณีจำเป็นต้องปลูกถ่ายผิวหนัง และหากแผลติดเชื้อ ก็อาจมีผลร้ายแรงยิ่งขึ้น
ในกรณีน้อย พิษอาจแพร่เข้าสู่กระแสเลือดและส่งผลต่ออวัยวะภายใน แล้วก่ออาการทั่วร่างกาย
ต่างกับแมงมุมที่ใช้สารพิษต่อระบบประสาท พิษของแมงมุมกลุ่มนี้หลายชนิดยังไม่มีเซรุ่มต้านพิษ

 อนุกรมวิธาน 
นักแมงมุมวิทยาชาวเยอรมัน Eugen von Keyserling บรรยายถึงวงศ์นี้เป็นครั้งแรกในปี1880
ต่อมาในปี ค.ศ. 1893 จึงจัดเป็นวงศ์ย่อยและถือว่าเป็นไวพจน์ของ “Loxoscelidae”
แต่การเรียกชื่อตามนี้ขัดกับกฎของรหัสสากลว่าด้วยการตั้งชื่อทางสัตววิทยา ()
เพราะการตีพิมพ์เกี่ยวกับวงศ์ Sicariidae เกิดในปี1880 ก่อนวงศ์ Loxoscelidae ในปี1893
ชื่อที่บัญญัติก่อนจึงมีสิทธิ์ก่อนเมื่อจัดเป็นไวพจน์
ส่วน World Spider Catalog จัด Loxoscelinae ให้เป็นวงศ์ย่อยของ Sicariidae
แต่ก็มีนักวิชาการบางส่วนที่ยอมรับ Loxoscelidae ว่าเป็นวงศ์ต่างหาก

การศึกษาทางวิวัฒนาการชาติพันธุ์ในปี ค.ศ. 2017 แสดงให้เห็นว่าสปีชีส์ของสกุล Sicarius ที่พบในแอฟริกามีความแตกต่างอย่างชัดเจน แล้วจัดให้อยู่ในสกุล Hexophthalma ซึ่งนำกลับมาใช้ใหม่ 
ความสัมพันธ์ระหว่างสกุลต่างๆ แสดงไว้ในแผนภาพวิวัฒนาการชาติพันธุ์ดังนี้

 สกุล 

จนถึงเดือนตุลาคม 2025 วงศ์นี้มีสกุล 3 สกุลคือ

 Hexophthalma Karsch, 1879 – แอฟริกาใต้
 Loxosceles Heineken & Lowe, 1832 – แอฟริกา อัฟกานิสถาน เติร์กเมนิสถาน อิหร่าน หมู่เกาะกานาเรียส อเมริกาเหนือจนถึงอเมริกาใต้ ถูกนำเข้าในเอเชีย  ออสเตรเลีย เปรู
 Sicarius Walckenaer, 1847 – อเมริกากลาง อเมริกาใต้

 เชิงอรรถและอ้างอิง 

 แหล่งข้อมูลอื่น 









หมวดหมู่:Araneomorphae
หมวดหมู่:รายชื่อวงศ์ของแมงมุม
หมวดหมู่:แมงมุม
หมวดหมู่:หน่วยอนุกรมวิธาน